Source: https://finlex.fi/fi/laki/alkup/1995/19950864
Timestamp: 2020-04-04 00:27:59+00:00
Document Index: 5918700

Matched Legal Cases: ['§6', '§10', '§13', '§17', '§19', '§13', '§23']

Kirkolliskokouksen päätös kirkkojärjestyksen… 864/1995 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1995 › 864/1995
kumotaan 8 päivänä marraskuuta 1991 annetun kirkkojärjestyksen (1055/93) 10 luvun 13 §:n 1 momentti,
muutetaan 5 luvun 10 §:n 1 momentti, 6 luvun 12 §, 10 luvun 2 §:n 1 momentti, 17 luvun 8 §:n 1 momentti, 19 luvun 12 §:n 3 momentti ja 13 §:n 2 momentti ja 23 luvun 1 §:n 2 momentti, sekä
lisätään 10 luvun 13 §:ään uusi 4 momentti seuraavasti:
Pappi kuuluu, jollei kirkkolain 6 luvun 16 ja 17 §:stä muuta johdu, siihen hiippakuntaan, jossa hänet on vihitty papiksi tai johon hän on tuomiokapitulin suostumuksella siirtynyt. Jos pappi nimitetään papinvirkaan toisessa hiippakunnassa, hän siirtyy tähän hiippakuntaan.
Vuosiloman ja virkavapauden myöntää seurakunnan papinviran haltijalle tuomiokapituli sekä lehtorin- ja kanttorinviran haltijalle kirkkoneuvosto tai seurakuntaneuvosto.
Milloin seurakunnan papinviran haltija pyytää virkavapautta kahta kuukautta pitemmäksi ajaksi muun kuin sairauden tai raskauden ja synnytyksen vuoksi, hänen tulee liittää hakemukseensa kirkkoneuvoston tai seurakuntaneuvoston lausunto.
Sellaisista seurakuntayhtymän papinviran haltijoiden virkavapauksista, jotka on merkittävä nimikirjaan, on ilmoitettava tuomiokapitulille.
Perussäännössä on mainittava yhtymän nimi, kotipaikka ja siihen kuuluvat seurakunnat. Nimen tulee sisältää sana seurakuntayhtymä.
Seurakuntaneuvostoon sovelletaan myös mitä kirkkoneuvostosta on säädetty 9 luvun 5 ja 7 §:ssä.
Hautaoikeus luovutetaan enintään 50 vuodeksi. Hautaoikeuden voimassaoloaika lasketaan haudan luovuttamista seuraavan kalenterivuoden alusta. Voimassaoloaika päättyy aikaisintaan sen kalenterivuoden lopussa, jona viimeisestä hautauksesta on kulunut 15 vuotta, ei kuitenkaan ennen kuin hautaa voidaan uudelleen käyttää.
Pappisedustajien vaalissa ovat vaalikelpoisia hiippakunnan papit. Maallikkoedustajan tulee olla vaalikelpoinen seurakuntansa luottamustoimeen.
Pappisedustajien vaalissa on äänioikeus hiippakunnan papeilla, ellei kirkkolain 5 luvun 5 §:stä muuta johdu.
Valittamalla ei saa hakea muutosta tuomiokapitulin kirkkojärjestyksen 2 luvun 3 §:ssä, 6 §:n 4 momentissa ja 9 §:n 2 momentissa, 6 luvun 12 §:ssä, 16 §:n 1 ja 2 momentissa, 20 §:ssä, 25 §:ssä, 29 §:n 1 momentissa, 35 §:n 1 momentissa, 38 ja 57 §:ssä, 9 luvun 7 §:ssä sekä kirkon vaalijärjestyksen 2 luvun 21 §:ssä, 30 §:n 3 momentissa, 62 §:ssä ja 63 §:n 3 momentissa sekä 3 luvun 8 §:n 2 momentissa ja 9 §:n 4 momentissa mainituissa asioissa tekemiin päätöksiin.
5 luku - Pappisvirka10 §6 luku - Viranhaltijat ja työntekijät12 §10 luku - Seurakuntayhtymä2 §13 §17 luku - Hautaustoimi8 §19 luku - Hiippakunnan muu hallinto12 §13 §23 luku - Täydentäviä määräyksiä1 §